
АНЫҚТАМАСЫ

Шымкент қаласының балалар құқығын қорғау басқармасының «Қорғаншылық және қамқоршылық орталығы» КММ (әрі қарай – Орталық) тарапынан 15.06-30.09.2026 ж. аралығында балалардың құқықтары мен заңды мүдделерін қорғау, ата-анасының қамқорлығынсыз қалған балаларды қолдау, қорғаншылық пен қамқоршылық мәселелерін шешу бағытында бірқатар жұмыстар атқарылды.
1. Келіп түскен өтініштер мен ақпараттарды қарау
Орталыққа әр түрлі мекемелер мен ақпараттық жүйелер арқылы келіп түскен өтініштер мен хабарламалар бойынша тиісті жұмыстар жүргізілді. Атап айтқанда:
- «111» мобильдік байланыс орталығы арқылы – 36;
- «102» мобильдік байланыс орталығы арқылы – 15;
- «Е-Өтініш» ақпараттық жүйесі арқылы – 68;
- Білім беру ұйымдарынан – 12;
- «103» жедел медициналық жәрдем қызметінен – 3;
- Емханалардан – 6;
- «MetaDoc» ақпарттық жүйесі арқылы – 485.
Сонымен қатар, Шымкент қаласының денсаулық сақтау басқармасынан белгіленген алгоритмге сәйкес, кәмелетке толмаған 32-ге жуық балаға қатысты жедел ақпарат түсті. Әрбір ақпарат бойынша тиісті жұмыстар жүргізілді.
2. Ата-анасының қамқорлығынсыз қалған балаларды орналастыру
Ата-анасының қарауынсыз және қамқорлығынсыз қалған 143 бала «Кәмелетке толмағандарды бейімдеу орталығы» КММ-не, ата-анасының қамқорлығынсыз қалған 3 бала Шымкент қаласының денсаулық сақтау басқармасының «Мамандандырылған бөбектер үйі» КММ-не  орналастырылды.
3. Жетім балалар мен ата-анасының қамқорлығынсыз қалған балалардың білім алуына қолдау көрсету
Мектеп бітіруші түлектер қатарындағы қорғаншылық пен қамқоршылық тәрбиесіндегі 107 баланың (9-сыныпты бітірген – 63, 11-сыныпты бітірген – 44) тізімі жинақталып, олардың оқу орындарына түсуіне жұмыстар атқарылды.
4. Балаларды тұрғын үй кезегіне қою
Қорғаншылық пен қамқоршылық тәрбиесіндегі жетім және ата-анасының қамқорлығынсыз  қалған 173 баланы тұрғын үй кезегіне қою бойынша жұмыстар жүргізілді. Нәтижесінде 131 бала тұрғын үй кезегіне қойылып, 42 балаға тұрғын үй кезегіне қоюдан бас тартылды.
5. Балалардың құқықтарын қорғау және заңды мүдделерін қамтамасыз ету
Орталық қызметкерлері кәмелетке толмаған балалардың заңды өкілдері ретінде 4 қылмыстық іс бойынша тергеу әрекеттеріне қатысты. Сонымен қатар, 3 жыл бойы сабаққа бармаған Тұрсын Ғазизді анасының тәрбиесінен алып, «Кәмелетке толмағандарды бейімдеу орталығы» КММ-не орналастыру жұмыстарына қатысты.
6. Балаларға әлеуметтік қолдау көрсету және қайырымдылық іс-шараларын ұйымдастыру
	«1 маусым – Халықаралық балалар құқығын қорғау» мерекесіне орай, жетім және ата-анасының қамқорлығынсыз қалған 100 баланың қатысуымен мерекелік іс-шара ұйымдастырылды. Іс-шара барысында балаларға түрлі сыйлықтар табысталып, түскі ас берілді. Балалар қызықты кино көріп, ойын ойнады.
	Демеушілердің қолдауымен жетім және ата-анасының қамқорлығынсыз қалған 20 балаға азық-түлік беріліп, қаржылай көмек көрсетілді.
	7. Білім беру ұйымдарына мониторинг жүргізу
Жұмысшы топ, жоспарға сәйкес жаңа оқу жылының басталуына орай, ағымдағы жылдың 14 қыркүйегінен бастап білім беру ұйымдарына мониторинг (балалардың құқықтары  бұзылуының, өзіне-өзі қол жұмсауының алдын алу, балалар құқығына қатысты мемлекеттік бағдарламалардың іске асырылуы) жұмыстарын жүргізуде. Сонымен қатар, білім беру ұйымдарынан мәліметтер жинақталуда.
	8. Қызметкерлердің кәсіби біліктілігін арттыру
«Өркен» балалардың әл-ауқатын арттыру ұлттық ғылыми-практикалық институты» коммерциялық емес акционерлік қоғамының ұйымдастыруымен 07-11.09.2026 ж. аралығында Шымкент қаласының балалар құқығын қорғау басқармасының «Қорғаншылық және қамқоршылық орталығы» мен «Психологиялық қолдау орталығы» КММ-нің 25 қызметкері «Балаларды қорғау саласындағы жағдайды басқару» тақырыбы бойынша оқытудан өтті.
Қорытындылай келе, Орталық тарапынан балалардың құқықтары мен заңды мүдделерін қорғау, ата-анасының қамқорлығынсыз қалған балаларды орналастыру, олардың білім алуына және тұрғын үймен қамтамасыз етілуіне қолдау көрсету, сондай-ақ балалардың қауіпсіздігін қамтамасыз ету бағытында жүйелі жұмыстар жүргізілуде. 
Орталық алдағы уақытта да балалардың құқықтарын қорғау, олардың әл-ауқатын және мемлекеттік органдармен өзара іс-қимылды нығайту бағытындағы жұмыстарды жалғастырады.



                               


